stanford-oval/wikipedia huggingface dataset:
יואב רועה
ביוגרפיה

רועה נולד בירושלים. הוא בוגר בית הספר סם שפיגל לקולנוע ולטלוויזיה, ירושלים (1998).
לאחר לימודיו עבד בתעשיית הקולנוע כעוזר במאי ומפיק בפועל בסדרות "הפוך" (שמואל חיימוביץ') ו"הסודות של כנרת" (עמרי לוי), ובסרטים "כנפיים שבורות" (ניר ברגמן, 2002), "מרס תורכי" (עודד דוידוף, 2001), ועוד.
סרטו הראשון כמפיק היה ב-2002, "מיס אנטבה" בבימוי עמרי לוי, הפקה משותפת של בית הספר סם שפיגל עם קבוצה מבוגריו.
ב-2004 הפיק את הסרט העלילתי "סיפור קיץ" בבימוי שמואל חיימוביץ'.
ב-2004 חבר למפיק אסף אמיר להפקת סרטי העלילה "איזה מקום נפלא" בבימוי אייל חלפון, הסרט זכה בפרס אופיר. ב-2006 הפיק עם אמיר את "נודל" בבימוי איילת מנחמי, ב-2014 הפיק את "מנפאואר" וב-2018 את הסרט "העדות" של עמיחי גרינברג.
כמו כן הפיק את הסרטים התיעודיים באורך מלא "סבא סיביר'" בבימוי עידו הר, (2004) ו"חוצה את הקווים". הסרט האחרון, בבימויו של טל חכים (2006) מספר את סיפור מעצרה ומשפטה של פעילת השמאל הקיצוני טלי פחימה.
בשנת 2008 הוא הקים חברת הפקות גם סרטים.
רועה אף ביים את הצגת היחיד "ניקול ואני" בהשתתפות אמיר בושרי, זוכת פסטיבל עכו 1999.
טאטא סופר אס

| --- | --- |

Tata Super Ace
 מאפיינים כלליים
 נקרא גם:  TATA SUPER ACE MINT
 יצרן:  טאטא מוטורס
 שנות ייצור:  2009 - היום
 הרכבה:  הודו הודו
 מודל קודם:  טאטא אס
 חברת אם:  קבוצת טאטא
 אורך:  4,340 מ"מ
 רוחב:  1,565 מ"מ
 גובה:  1,864 מ"מ
 משקל:  1,180 ק"ג (ריק)
 בסיס גלגלים:  2,380 מ"מ
 מפרט טכני
 מנוע:  4 צילינדרים, 1,396 סמ"ק המפיק 70 כ"ס ב-4,000 סל"ד (מנוע דיזל)
 הילוכים:  תמסורת ידנית - 5 מהירויות
 מהירות מרבית:  125 קמ"ש
 צריכת דלק:  14 ק"מ ל-ליטר (ממוצע)
טאטא סופר אס (באנגלית: Tata Super Ace) הוא טנדר, מתוצרת טאטא מוטורס, חברת בת של קבוצת טאטא המיוצר בהודו משנת 2009 ועד היום.
"טאטא מוטורס" הוא תאגיד ייצור רכב הודי בינלאומי הממוקם במומבאי שבהודו.
תצורות

טנדר - 2 דלתות.
מסחרית.
טאטא סופר אס

קבינה: 2 מושבים (נהג+נוסע).
2 דלתות.
מידות ארגז מטען: אורך: 2,630 מ"מ, רוחב: 1,460 מ"מ, עומק: 300 מ"מ.
קיבולת מכל דלק - 38 ליטר.
טווח נסיעה - 440 ק"מ.
רדיו סיבוב - 5.1 מטר.
צמיגי טיובלס (ללא פנימית).
מידות צמיגים: 175R14 LT – 8PR.
מערכת חשמל - 12 ואט.
בלוח מחוונים - שעון דיגיטלי.
2 חלונות חשמל.
הזזה מושבים עם משענת ראש מתכווננת וסידור מתקפל.
תמונות

"טאטא סופר אס"  - מסחרית
"טאטא סופר אס"  - מסחרית
"טאטא סופר אס" - טנדר
"טאטא סופר אס" - טנדר
"טאטא סופר אס" - טנדר
ראו גם

טאטא אס
הערות שוליים

↑  טאטא מוטורס - דגמים ace.tatamotors
↑  "טאטא סופר אס" - מפרט ומידות tatamotors.ph/product/small-trucks/cargo/super-ace
↑  "טאטא סופר אס" tatasuperace.com/media/delhi_auto_expo
↑  "טאטא סופר אס מינט" superacemint.tatamotors.com/tata-trucks/tata-super-ace-mint
יהושע אובסי

| --- | --- |
אין תמונה חופשית
 לידה:  1883 קרליץ, האימפריה הרוסית 
 פטירה:  14 בדצמבר 1957 (בגיל 74 בערך) רמת גן, ישראל 
 שם לידה:  יהושע אובסי אובסייביץ' בורישנסקי
 מקום קבורה:  בית העלמין קריית שאול 
 שפות היצירה:  עברית, יידיש 
 
יהושע אובסֵי (1883 – 15 בדצמבר 1957) היה סופר עברי, עורך, מבקר, עיתונאי, מורה ומסאי.
ביוגרפיה

יהושע אובסי אובסייביץ' בורישנסקי נולד בעיירה קרליץ שבפלך מינסק של האימפריה הרוסית (רוסיה הלבנה). קיבל חינוך מסורתי ותורני, למד בישיבות של מיר ושל וולוז'ין. בגיל הנעורים רכש לו השכלה כללית, והיה תלמיד ברשת בתי הספר של חברת מפיצי השכלה, קודם ברוסיה ואחר כך בעיר גרודנה שברוסיה הלבנה. החל בעבודת ההוראה כבר בשנת 1910, בעודו נער.
בשנת 1915 היגר יהושע אובסי למערב אירופה, קודם לדנמרק, ואחר כך לאנגליה. מאנגליה המשיך בדרך הגירתו לארצות הברית, אליה הגיע בשנת 1918. שם שהה כמעט 40 שנה, ושימש כמורה במוסדות שונים, עד עלייתו לישראל באביב תשט"ז (1955).
אובסי נפטר ברמת גן בסוף שנת 1957, ערירי. נטמן בבית העלמין קריית שאול.
ראשית פרסומיו של אובסי בעיתונות העברית הייתה בעיתון "המליץ", ומאז פרסם את רשימותיו מסותיו מאמריו וביקורותיו בעיתונים עבריים רבים, ואפילו בכמה במות יידיש. לאחרונה שוב נזכר אובסי, כמי שהכיר בגדולתו של הסופר ס. יזהר, יחד עם מעטים נוספים, מיד עם פרסום סיפורו הראשון "אפרים חוזר לאספסת", בכתב העת "גליונות" של יצחק למדן, בקיץ 1938.
יהושע אובסי נפטר ב-15 בדצמבר 1957 ונקבר בבית העלמין קריית שאול.
ספריו

מאמרים ורשימות, ניו יורק: אוהל, תש"ז 1947.
קבצים בעריכתו:
קובץ ספורים: ממנדלי עד ביאליק: עם רשימות ביוגרפיות, סודר בידי י. אובסיי, ניו יורק: קרן ישראל מץ, תש"ב 1942.
יהודה שטיינברג, קובץ סיפורים; סודר בידי י' אובסי ומ' פיינשטיין; מבוא: יעקב פיכמן, ניו יורק: קרן ישראל מץ, תש"ז 1947.
לקריאה נוספת

אברהם צבי הלוי, ניו יורק: שירים ועיונים בספרותנו החדשה, תל אביב: המנורה, תשכ"ח, על יהושע אובסי ז"ל.
הערות שוליים

↑  יהושע אובסי באתר GRAVEZ
| --- | --- |
בקרת זהויות :  NLI: 987007499127905171  PLWABN: 9810531060205606  ISNI: 0000 0000 4753 211X  LCCN: nr00039387  VIAF: 73696344   WorldCat (עם VIAF): 73696344
טאטא ווינגר

| --- | --- |

Tata Winger, שנת 2020
 מאפיינים כלליים
 יצרן:  טאטא מוטורס
 שנות ייצור:  2007–הווה
 הרכבה:  הודו הודו
 סיווג:  מיניבוס
 אורך:  4,520 מ"מ (דור ראשון)  4,540–5,548 מ"מ (דור שני)
 רוחב:  1,905 מ"מ (דור ראשון)  1,950 מ"מ (דור שני)
 גובה:  2,460–2,670 מ"מ (דור שני)
 בסיס גלגלים:  2,800 מ"מ (משנת 2020)  3,200 מ"מ (משנת 2020)  3,848 מ"מ (משנת 2020)
 מפרט טכני
 מנוע:  מנועי דיזל 4 צילינדרים, 1,948 סמ"ק המפיק 68 כ"ס (דור ראשון)  4 צילינדרים, 1,948 סמ"ק המפיק 90 כ"ס (מגדש טורבו, דור ראשון)  4 צילינדרים, 2.2 ליטר המפיק 99 כ"ס (מגדש טורבו, דור שני)
 קשר:  רנו טראפיק
טאטא ווינגר (בהינדי: टाटा विंगर, באנגלית: Tata Winger) הוא מיניבוס אשר מורכב במגוון תצורות, מתוצרת יצרנית הרכב טאטא מוטורס אשר מיוצר בהודו משנת 2007.
דורות "טאטא ווינגר" > דור ראשון

יוצר בין השנים 2007–2019.
נבנה ב-11 גרסאות: בשש גרסאות תצורות ישיבה, בסיס גלגלים קצר או ארוך, גג גבוה או נמוך, כולל תצורה אמבולנס. חמש גרסאות הוצעו ב-13–14 מושבים. הייתה גם גרסה של גג שטוח, עשרה מושבים כולל מזגן.
מנוע דיזל בנפח 2.0 ליטר כולל גרסת מגדש טורבו.
סוג הנעה: הנעה קדמית.
דורות "טאטא ווינגר" > דור שני

מיוצר משנת 2020.
נבנה ב-3 גרסאות של בסיס גלגלים (2800 מ"מ, 3200 מ"מ - 3488 מ"מ), וב-2 גרסאות של גבהי גג. ניתן להשיג גם גרסאות ממוזגות וגם לא ממוזגות. יכולת הישיבה משתנה בין 9 מושבים ל-20 מושבים.
מנוע קדמי-אורכי.
מנוע טורבו-דיזל בנפח 2.2 ליטר.
סוג הנעה: הנעה קדמית.
מצמד יבש מופעל הידראולית למחצה
מתלים: "מקפרסון" (אנ'), תומך מלפנים עם סרן קורה עם קפיצי עלים פרבוליים מאחור.
גלריה

"טאטא ווינגר" (צולם בבנגלדש)
"טאטא ווינגר"
"טאטא ווינגר" - מיניבוסים להובלת תלמידים
"טאטא ווינגר" - אמבולנס בשרות משטרת קולקטה
"טאטא ווינגר" - אמבולנס בבנגלדש
"טאטא ווינגר" - אמבולנס בבנגלדש
"טאטא ווינגר" - ניידת משטרה
ראו גם

טאטא מוטורס
טאטא בולט
הערות שוליים

↑  "טאטא ווינגר" motorbash.com/renault-master-based-next-gen-tata-winger-van-spy-pics
↑  טאטא ווינגר" דגם "Platinum BSIV" cardekho.com/overview/Tata_Winger/Tata_Winger_Platinum
↑  "טאטא ווינגר" it.delhigovt.nic.in/writereaddata
↑  "טאטא ווינגר" 2016-2011 carwale.com/tata-cars/winger-2011-2016
↑  תמוכת מקפרסון (MacPherson Strut) - בדרך כלל לסרן קדמי עם הנעה קדמית
טאקין

| טאקין |
| --- | --- |

מצב שימור
 מצב שימור: פגיע פגיע (VU) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכפילי פרסה
משפחה:: פריים
תת־משפחה:: יעלים
שבט:: כבשי שור
סוג:: Budorcas
מין:: טאקין
שם מדעי
 Budorcas taxicolor ‏הודג'סון, 1850
תחום תפוצה


טאקין בגן חיות בברלין
טאקין (שם מדעי: Budorcas taxicolor) הוא מין יחיד בסוגו של אנטילופת-עז החיה במזרח ההימלאיה. הטאקין הוא החיה הלאומית של בהוטן.
מאפיינים

גובהו של הטאקין 110 עד 120 ס"מ משקלו 350 ק"ג, והוא מכוסה בצמר זהוב שהופך לשחור בבטן. לשני המינים קרניים קטנות שצומחות במקביל לגולגולת וצומחות מעלה בנקודה חדה, ומגיעות לאורך של כ-30 ס"מ.
הטאקין מצוי ביערות במבוק בגובה של 2,000 עד 4,500 מטרים, שם הם אוכלים עשב, ניצנים ועלים. טאקינים הם פעילי יום. הם מתקבצים לעדרים קטנים בחורף. הזכרים המבוגרים הם מתבודדים.
מחקר מיטוכונדריאלי מראה שהטאקין מקורב לכבשים, ודמיונו לכבש המושק הוא דוגמה לאבולוציה מתכנסת.
כמה תאוריות גורסות כי הטאקין הוא המקור לגיזת הזהב במיתולוגיה היוונית.
תת-מינים

טאקין מישמי (B.t.taxicolor)
טאקין זהוב (B.t.bedford)
טאקין סיצ'ואני (B.t.tibetana)
טאקין בהוטני (B.t.whitei)
הערות שוליים

↑  טאקין באתר הרשימה האדומה של IUCN
| יעלים |
| --- | --- | --- |
| כבשי שור | כבשי שור |  |
| כבש המושק | כבש המושק |     |
| טאקין | טאקין |     |
| יעלים | יעלים |     |
| עבדקן הרעמה | עבדקן הרעמה |     |
| טאר ההימלאיה | טאר ההימלאיה |     |
| טאר ערבי | טאר ערבי |     |
| טאר נילג'ירי | טאר נילג'ירי |     |
| כבש | כבש ארגאלי • כבש מופלון • כבש הבית • כבש אוריאל • כבש גדול-קרניים • כבש דאל • כבש השלג |     |
| כבש כחול | כבש כחול מצוי • כבש כחול גמדי |     |
| יעל | יעל קווקזי מערבי • יעל קווקזי מזרחי • עז מבריגה • יעל איברי • יעל האלפים • יעל נובי • יעל סיבירי • יעל אתיופי • עז הבר (תת-מין: עז הבית) |     |
| צפירים | צפירים |     |
| צפיר | צפיר האלפים • צפיר הפירנאים |     |
| צפיר הקורדילרים | צפיר הקורדילרים |     |
| סרו | סרו יפני • סרו סומטרי • סרו סיני • סרו ההימלאיה • סרו אדום • סרו טאיוואני |  |
| גוראל | גוראל סיני • גוראל ההימלאיה • גוראל אדום • גוראל אמור |  |
יואב שגיא

| --- | --- |

 מדינה:  ישראל 
 תפקיד:  מנהל בית ספר שדה הר מירון, ראש מכון דש"א,
 
יואב שגיא הוא מראשי החברה להגנת הטבע ופעיל למען שמירת טבע ואיכות הסביבה.
שגיא בן מושב מולדת החל את עבודתו בחברה להגנת הטבע בשנת 1962 כפקח שטח ומדריך במרחבי הגליל ובשנת 1964 הקים וניהל את בית ספר שדה הר מירון. בשנים 1977 - 1986 כיהן שגיא כמנכ"ל החברה להגנת הטבע ובשנים 1988 – 1998 כיו"ר הוועד המנהל של החברה. בתפקידיו אלו הוא השתתף בכתיבתם של ניירות עמדה ומחקרים מקצועיים והיה למומחה בתחום שמירת טבע ואיכות הסביבה וייצג נושאים אלה בפני גופים ממשלתיים וארגונים חוץ ממשלתיים. בשנים 1993 – 1995 ייצג את ממשלת ישראל בתחומי הסביבה כחבר המשלחת למשא ומתן לשלום עם ירדן. וניסח יחד עם עמיתו הירדני את הנספח הסביבתי של חוזה השלום. שגיא ייצג במשך שנים רבות את ארגוני הסביבה האזרחיים כחבר במועצה הארצית לתכנון ובנייה. וכחבר במועצת מקרקעי ישראל.
משנת 1990 עומד שגיא בראש מכון דש"א, (דמותה של ארץ) העוסק בגיבוש המלצות למדיניות לכלים לשמירה על שטחים פתוחים, אותו ייסד במסגרת החברה להגנת הטבע. הוא קידם את המכון לשמש גוף מחקר יישומי לתכנון סביבתי וניהול מקרקעין שהוביל לשינויים פורצי דרך בהתייחסות המדינה לצורך בשמירה על שטחים פתוחים ובכלל זה להקמת הקרן לשמירה על שטחים פתוחים המקצה מדי שנה 1% מהכנסות רשות מקרקעי ישראל (כ- 80 מיליון ש"ח) לשמירה, שיקום וטיפוח של שטחים פתוחים ברחבי המדינה. שגיא  משמש כיו"ר הוועדה הישראלית  של האיגוד הבינלאומי לשימור הטבע ומשאבי הטבע (IUCN) וחבר הוועדה למורשת עולמית בוועד הישראלי לאונסק"ו הפועל במשרד החינוך.
לאחר מלחמת יום הכיפורים נמנה שגיא על מקימי ומפקדי היחידה לאיתור נעדרים של צה"ל.
פועלו של שגיא צוין במעמד הענקת פרס ישראל, לשנת 1980, לחברה להגנת הטבע על תרומה מיוחדת לחברה ולמדינה באיכות הסביבה. ב-2008 קיבל את אות יקיר התכנון מטעם איגוד המתכננים בישראל, והיה אחד הזוכים ב"אות מפעל חיים להגנה על הסביבה" מטעם המשרד להגנת הסביבה.
יואב שגיא נבחר על ידי עיתון "TheMarker" לאחד מבין 101 המשפיעים לטובה לשנת 2010, אשר "הופכים את ישראל למקום שיותר טוב לחיות בו". שגיא נבחר בקטגוריה "תכנון וסביבה".
הערות שוליים

↑  פרסי ישראל תש"ם, באתר משרד החינוך
↑  פרס מפעל חיים לאורי דביר ועזריה אלון, באתר ynet, 5 באוגוסט 2008
| --- | --- |
בקרת זהויות :  NLI: 987009343784405171  VIAF: 17160975716517282593   WorldCat (עם VIAF): 17160975716517282593 
ערך זה הוא קצרמרבנושא ישראלים. אתם מוזמנים לתרום לוויקיפדיה ו.
טרבל (ספורט)

בספורט, טרבל (מאנגלית - Treble בתרגום חופשי - שלישייה) הוא הישג של קבוצת כדורגל או כדורסל אשר זוכה במהלך עונה אחת בשלושה תארים שונים. התארים הנחשבים בספירת הטרבל הם אליפות הליגה הבכירה במדינה, תחרויות גביע מקומיות וטורנירים יבשתיים. תחרויות של משחקים בודדים כגון הסופר קאפ אינן נחשבות בדרך כלל לחלק מטרבל. קיימת יותר מדרך אחת לזכייה בטרבל, אך היוקרתית ביותר היא זכייה בליגה הבכירה והגביע העיקרי במדינה (דאבל) ובתואר האזורי הבכיר.
בכדורגל

בטרבל היוקרתי שכולל זכייה בליגה הבכירה והגביע העיקרי במדינה ובתואר היבשתי הבכיר ביותר, הצליחו לזכות 15 קבוצות שונות ועוד 3 זכו בטרבל משני. הראשונה שעשתה זאת היא סלטיק בעונת 1966/1967, כאשר זכתה באליפות ליגת העל הסקוטית, בגביע הסקוטי ובגביע אירופה לאלופות. מאז הצליחו 6 קבוצות מאירופה, שתי קבוצות מאמריקה הצפונית, קבוצה אחת מאסיה וחמש קבוצות מאפריקה לשחזר זאת.
פורטו היא הקבוצה הראשונה שהצליחה לזכות פעמיים בטרבל, כאשר בפעם הראשונה זכתה בסופר ליגה, בגביע הפורטוגזי ובגביע אופ"א בעונת 2002/2003, ובפעם השנייה זכתה בסופר ליגה, בגביע הפורטוגזי ובליגה האירופית בעונת 2010/2011
ברצלונה היא הקבוצה הראשונה שזכתה פעמיים בטרבל הבכיר ביבשת, כשזכתה ב-2008/2009 וב-2014/2015 בלה ליגה, בגביע המלך הספרדי ובליגת האלופות, ואחריה באיירן מינכן, שזכתה ב-2012/2013 וב-2019/2020 בבונדסליגה, הגביע הגרמני ובליגת האלופות.
| קבוצה | מדינה | התאחדות יבשתית | עונה | תארים |
| --- | --- | --- | --- | --- |
| סלטיק | סקוטלנד סקוטלנד | אופ"א | 1966/1967 | ליגת העל הסקוטית, הגביע הסקוטי, גביע אירופה לאלופות |
| אייאקס | הולנד הולנד | אופ"א | 1971/1972 | ליגת העל ההולנדית, הגביע ההולנדי, גביע אירופה לאלופות |
| פ.ס.וו. איינדהובן | הולנד הולנד | אופ"א | 1987/1988 | ליגת העל ההולנדית, הגביע ההולנדי, גביע אירופה לאלופות |
| מנצ'סטר יונייטד | אנגליה אנגליה | אופ"א | 1998/1999 | פרמייר ליג, גביע ה-FA, ליגת האלופות |
| גלאטסראיי | טורקיה טורקיה | אופ"א | 1999/2000 | ליגת העל הטורקית, הגביע הטורקי, גביע אופ"א |
| פורטו | פורטוגל פורטוגל | אופ"א | 2002/2003 2010/2011 | סופר ליגה, הגביע הפורטוגזי, גביע אופ"א  סופר ליגה, הגביע הפורטוגזי, הליגה האירופית |
| ברצלונה | ספרד ספרד | אופ"א | 2008/2009 2014/2015 | לה ליגה, גביע המלך הספרדי, ליגת האלופות |
| אינטר מילאנו | איטליה איטליה | אופ"א | 2009/2010 | סרייה א', קופה איטליה, ליגת האלופות |
| באיירן מינכן | גרמניה גרמניה | אופ"א | 2012/2013 2019/2020 | בונדסליגה, הגביע הגרמני, ליגת האלופות |
| מנצ'סטר סיטי |  אנגליה | אופ"א | 2022/2023 | פרמייר ליג, גביע ה-FA, ליגת האלופות |
| קרוס אסול | מקסיקו מקסיקו | CONCACAF | 1969 | ליגת העל המקסיקנית, הגביע המקסיקני, ליגת האלופות של CONCACAF |
| דיפנס פורס | טרינידד וטובגו טרינידד וטובגו | CONCACAF | 1985 | ליגת העל של טרינידד וטובגו, גביע טרינידד וטובגו, ליגת האלופות של CONCACAF |
| Thai Farmers Bank FC | תאילנד תאילנד | AFC | 1995 | ליגת העל התאילנדית, גביע המלכה, ליגת האלופות האסיאתית |
| Englebert | הרפובליקה הדמוקרטית של קונגו הרפובליקה הדמוקרטית של קונגו | CAF | 1967 | לינפוט, הגביע הקונגולזי, גביע האלופות האפריקאי למועדונים |
| ויטה קלאב | זאיר זאיר | CAF | 1973 | לינפוט, הגביע הקונגולזי, גביע האלופות האפריקאי למועדונים |
| MC Algiers | אלג'יריה אלג'יריה | CAF | 1976 | ליגת העל האלג'יראית, הגביע האלג'יראי, גביע האלופות האפריקאי למועדונים |
| הארטס אוף אוק | גאנה גאנה | CAF | 2000 | ליגת העל הגנאית, הגביע הגנאי, ליגת האלופות האפריקאית |
| אל-אהלי | מצרים מצרים | CAF | 2006 | ליגת העל המצרית, הגביע המצרי, ליגת האלופות האפריקאית |
| אספרנס | תוניסיה תוניסיה | CAF | 2011 | ליגת העל התוניסאית, הגביע התוניסאי, ליגת האלופות האפריקאית |
בכדורגל > טרבל מקומי

טרבל מקומי כולל זכייה באליפות הליגה הבכירה ובשני הגביעים הבכירים במדינה (בדרך כלל גביע המדינה וגביע הליגה). בטרבל זה זכו 52 קבוצות שונות, כשגלאזגו ריינג'רס עשתה זאת 7 פעמים. דוגמה לקבוצה שזכתה בטרבל שכזה היא באיירן מינכן, שבעונת 1999/2000 זכתה באליפות הבונדסליגה, בגביע הגרמני ובגביע הליגה הגרמנית. בעונת 2014/2015, לראשונה בהיסטוריה של הכדורגל בישראל, זכתה קבוצת מכבי תל אביב בטרבל, לאחר שזכתה באליפות, בגביע המדינה ובגביע הטוטו.
במדינות רבות אין שתי תחרויות גביע שונות ולכן אין באפשרות הקבוצות במדינות הללו לזכות בטרבל מקומי.
בכדורגל > טרבל לנבחרות

נבחרת אשר זכתה בגביע העולם, אליפות היבשת בה היא משתתפת ובגביע הקונפדרציות ברצף, זכתה אף היא בטרבל. בטרבל זה זכו שתי נבחרות בלבד.
צרפת זכתה במונדיאל 1998, יורו 2000 וגביע הקונפדרציות 2001.
ברזיל זכתה במונדיאל 2002, קופה אמריקה 2004 וגביע הקונפדרציות 2005.
בכדורסל

בטרבל, הנקרא גם כתר משולש, הכולל זכייה בליגה הבכירה והגביע העיקרי במדינה ובתואר האירופאי הבכיר (כיום היורוליג), הצליחו לזכות 12 קבוצות שונות ב-20 מקרים. הקבוצה המובילה את טבלת הזכיות בטרבל היא מכבי תל אביב, אשר זכתה בו 6 פעמים.
| קבוצה | מדינה | עונה |
| --- | --- | --- |
| מכבי תל אביב | ישראל ישראל | 1977, 1981, 2001, 2004, 2005, 2014 |
| ריאל מדריד | ספרד ספרד | 1965, 1975, 2015 |
| איניס וארזה | איטליה איטליה | 1970, 1973 |
| ספליט | יוגוסלביה יוגוסלביה | 1990, 1991 |
| פנאתינייקוס | יוון יוון | 2007, 2009 |
| ציבונה זאגרב | יוגוסלביה יוגוסלביה | 1985 |
| טרייסר מילאנו | איטליה איטליה | 1987 |
| פרטיזן בלגרד | יוגוסלביה יוגוסלביה | 1992 |
| אולימפיאקוס | יוון יוון | 1997 |
| קינדר בולוניה | איטליה איטליה | 2001 |
| ברצלונה | ספרד ספרד | 2003 |
| צסק"א מוסקבה | רוסיה רוסיה | 2006 |
שארונאס יאסיקביצ'יוס הוא השחקן היחידי שזכה בטרבל 4 פעמים. הוא זכה עם ברצלונה ב-2003, מכבי תל אביב ב-2004 ו-2005 ועם פנאתינייקוס ב-2009.
ראו גם

דאבל
הערות שוליים

1 2 3 4  גביע אירופה היה שמה של ליגת האלופות עד שנת 1992.
1 2 3  גביע האלופות האפריקאי היה שמה של ליגת האלופות האפריקאית עד שנת 1997.
1 2  בעונת 2001 שוחקו שני מפעלים בכירים במקביל. מכבי תל אביב זכתה בסופרוליג של פיב"א וקינדר בולוניה זכתה ביורוליג של יול"ב.
טסניי

| --- | --- |
 מדינה:  אריתריאה אריתריאה
 מחוז:  גאש-בארקה
 נפה:  טסניי
 שפה רשמית:  תיגרינית, ערבית
 גובה:  919 מטרים
 אוכלוסייה:  ‏
  ‑ בעיירה:  4,815 (2012)
  ‑ במטרופולין:  65,000 (2012)
 קואורדינטות:  15°06′36″N 36°39′27″E﻿ / ﻿15.11°N 36.6575°E﻿ / 15.11; 36.6575 
 אזור זמן:  UTC +3
  מפת מיקום  מפה מפורטת   (למפת אריתריאה מוגדלת) אסמרה קרן אסאב סודאן אתיופיה ג'יבוטי ים סוףטסניי(למפת אריתריאה רגילה) אסמרה קרן אסאב סודאן אתיופיה ג'יבוטי ים סוףטסניי  he tabBackground:;tabBorder:#aaa;defaultTab:0;
 
טסניי (בתיגרינית: ተሰነይ, מבוטא Tessenei או Tesseney), היא עיירת שוק במחוז גאש-בארקה במערב אריתריאה. העיירה שוכנת מדרום-מערב לעיר קסאלה (Kassala) שבסודאן על גדות נהר גאש. העיר הייתה שדה קרבות במלחמת העצמאות של אריתריאה שבמהלכה נחרב חלק ניכר ממנה. למרות שחלק גדול ממנה נבנה מחדש היא עדיין מוקפת בשדות מוקשים.
סקירה כללית

טסניי ממוקמת 45 ק"מ מגבול אריתריאה-סודאן וכ-115 ק"מ מהעיר בארנטו (Barentu). היא משמשת כמרכז לאוכלוסיית מערב המדינה. אוכלוסייתה מונה 64,000 איש ממגוון של קבוצות אתניות. מצפון לפרברי טסניי ניצבות כמה גבעות שמהם ניתן לצפות בנוף יוצא דופן של הגבעות והעמקים של סודאן. בשנים האחרונות דווח על הימצאותם של אריות בסביבה. נוף עולם החי של הסביבה כולל גם קופים וצבועים נקודים וצמחיית האזור כוללת עצי שיטה ודקלי דום מצרי.
השם טסניי, שמבוטא גם בצורת הקנטה "סניי", מקורו לא בשפה התיגרינית אלה בשפת התיגרה ופירושו "מקום נעים לגור". בשפתם של ילידי האזור נקרא המקום גם סאבוט (Sabbot). ב-1929 קראו השלטונות הקולוניאלים האיטלקים למקום "כפר גאספריני" (Gasperini) על שם מושל אריתריאה. טסניי מחולקת לכמה רבעים (Hillas) שבכל אחד מהם מתגוררת קבוצה אתנית אחרת. הקבוצות האתניות שבעיירה כוללות אנשים שמוצאם הוא משבט האוסה שבניגריה, מסודאן, מעם הבני-אמר (Beni-Amer), ומסומליה. אספקת המים לעיירה מבוצעת על ידי מערכת משאבות שנבנתה בשנות השלושים שמזינה מאגר מים גדול.
היסטוריה

בתקופה הקולוניאלית היו טסניי והכפר השכן עלי גידיר מרכזו של מיזם פיתוח חקלאי שניצל את כמויות המים העצומות של נהר הגאש שזורם בעונות הגשומות מרמות אריתריאה, נשפך לנהר אטברה ומשם לנילוס הכחול. המיזם החל בשנת 1905 כאשר בדיקות היתכנות שלו החלו בניהולם של מהנדסים איטלקיים. העבודות החלו ב-1924 וכללו בניית סכר קטן שנבנה כדי לאצור את המים באגם קטן ונחנך בשנת 1928, ובנייתה של מערכת השקיה נרחבת שנועדה להשקות שטח אדמה של 100 קמ"ר. הגידול העיקרי היה כותנה שיוצאה לאיטליה כמו כן נבנו בעיר מפעלים לעיבוד סיבי וזרעי הכותנה, מפעלים לייצור בדי הכותנה ותחנת כוח. בתקופה מסוימת נסללה מסילת ברזל שקישרה את טנסיי עם העיר קסאלה (Kassala) שבסודאן. מסילה זו פורקה בשנות השישים. בכפר עלי גידיר נבנה מחנה העבודה למיזם ונבנו בו סדנה ומחסן למכונות חקלאיות וציוד חקלאי, הכול נוהל על ידי קבוצה של מנהלים איטלקים.
בשנות השישים נשלחו מורים מטעם חיל השלום האמריקני לתרום לקידום החינוך באזור. כמו כן הוקמה בטסניי מרפאה בתרומה אמריקנית. אירועי מלחמת העצמאות של אריתריאה גרמו להריסתם של מפעלים קולוניאליים אלה. שרידים של הבנייה האיטלקית ניצבים עדיין בטסניי.
במהלך המלחמה בשנים 1961–1991, הופגזה העיירה שוב ושוב והתנהלה בה לחימה קשה בשל קרבתה לגבול עם סודאן, שממנה קיבלו המורדים נשק ואספקה, אך היא גם הייתה הראשונה ששוחררה ב-1998 וסבלה מנזקים כבדים. העיירה היא נקודת מעבר לפליטים אריתראים השבים מסודאן.
כלכלה ותחבורה

טסניי היא מקום מפגש לסוחרים ונוודים. בכיכר המרכזית שבחזית המסגד פועלים בתי עסק מגוונים כמו חייטים, בתי קפה, בארים וחנויות. שוק חליפין לכספים פועל במקום.
בעונה הגשומה (יולי-ספטמבר), רוב השטח מסביב לעיר הוא בלתי עביר, אך לאחרונה נסלל כביש אספלט בין בארנטו לבין טסניי. קווי אוטובוסים פועלים בין טנסיי לבין קאסלה, בארנטו ועיר הבירה אסמרה.
טירת פן

| --- | --- |

 מידע כללי
 סוג:  טירה 
 מיקום:  שיני 
 מדינה:  בלגיה 
 קואורדינטות:  49°41′40″N 5°24′39″E﻿ / ﻿49.6945°N 5.410956°E﻿ / 49.6945; 5.410956
  (למפת בלגיה מוגדלת) בריסל אנטוורפן ברוז' גנט לייז' שרלרואה נאמור צרפת הולנד גרמניה לוקסמבורג הים הצפוני טירת פן(למפת בלגיה רגילה) בריסל אנטוורפן ברוז' גנט לייז' שרלרואה נאמור צרפת הולנד גרמניה לוקס. הים הצפוני טירת פן
 
טירת פֶן (בצרפתית: Château du Faing) נמצאת בשכונת ז'אמואן (צר') שבעיירה שיני (צר'), מחוז לוקסמבורג בבלגיה. הטירה הוקמה בשנת 1880 על חורבות טירה שנבנתה במאה ה-14 על ידי ז'יל דה פן (Gilles du Faing) ונקראה על שמו.
בזמן מלחמת העולם השנייה פעל בטירה בית יתומים בו הוסתרו בזהות בדויה 87 ילדים יהודים. משנת 2012 שוכנים בטירה משרדי עיריית שיני, שמוזגה עם ז'אמואן ומספר יישובים נוספים ב-1977.
הערות שוליים

↑  הסיפור שהחל בבריחה מהנאצים - והגיע עד חדר 118 בשיזפון, באתר www.idf.il (הקישור אינו פעיל)
↑  על אנדרה גלן-הרשקוביצ'י, שהצילה ילדים יהודים שחלקם הוסתרו בטירת פן (ג'מואן), באתר יד ושם
ערך זה הוא קצרמרבנושא בלגיה. אתם מוזמנים לתרום לוויקיפדיה ו.
טאטא אס

| --- | --- |

Tata Ace
 מאפיינים כלליים
 יצרן:  טאטא מוטורס
 שנות ייצור:  2005 - היום
 הרכבה:  הודו הודו
 חברת אם:  קבוצת טאטא
 אורך:  3,800 מ"מ
 רוחב:  1,500 מ"מ
 גובה:  1,845 מ"מ
 משקל:  840 ק"ג (ריק)  710 ק"ג (כושר מטען מקסימלי)
 בסיס גלגלים:  2,100 מ"מ
 מפרט טכני
 מנוע:  2 צילינדרים, 702 סמ"ק המפיק 16 כ"ס ב-3,200 סל"ד
 הילוכים:  תמסורת ידנית - 4 מהירויות מסוג "GBS 65-4 / 6.31" (דגם "Ace")  תמסורת ידנית - 5 מהירויות (דגם "Ace EX")
 מהירות מרבית:  60 קמ"ש (דגם "Ace")  70 קמ"ש (דגם "Ace EX")
טאטא אס (באנגלית: Tata Ace) הוא טנדר קטן, מתוצרת טאטא מוטורס, חברת בת של קבוצת טאטא המיוצר בהודו משנת 2005 ועד היום.
"טאטא מוטורס" הוא תאגיד ייצור רכב הודי בינלאומי הממוקם במומבאי שבהודו.
החל משנת 2009 היצרנית "טאטא מוטורס" מייצרת את דגם הטנדר המשודרג טאטא סופר אס.
"טאטא אס"

התחלת יצור: מאי 2005.
קבינה: 2 מושבים.
2 דלתות.
מידות ארגז מטען: אורך: 2,140 מ"מ, רוחב: 1,430 מ"מ, עומק: 300 מ"מ.
הנעה 4x2.
מנוע דיזל.
מנוע קירור מים.
מתלים - קפיץ עלים פרבולי ב-2 הסרנים.
קיבולת מכל דלק - 30 ליטר.
מערכת היגוי - מכנית.
צמיגים: 145 R12 LT 8PR RADIAL.
היצרן מפרסם את דגם ה-"טאטא אס": "המיני משאית הקטנה ששינתה את פניו של קטע התחבורה הקלה. "טאטא אס" היא מילה עבור אמינות, המציע בטיחות מעולה, צדדיות, קלות תחזוקה, סגנון, נוחות ויעילות עלות. היא מגדילה את יעילות הדלק מבלי להתפשר על ביצועי הרכב".
"טאטא אס" > דגמים

"Ace".
"Ace EX".
תמונות

"טאטא אס"
"טאטא אס"
"טאטא אס"
"טאטא אס"
ראו גם

טאטא סופר אס
הערות שוליים

↑  טאטא מוטורס - דגמים ace.tatamotors
↑  "טאטא אס גולד" ace.tatamotors.com/tata-trucks/tata-ace-gold
↑  טאטא אס - מפרט tatamotors.co.ke/product/small-trucks/cargo/ace
טאטא פרימה

| --- | --- |

Tata Prima
 מאפיינים כלליים
 יצרן:  Tata Daewoo (אנ') (שם רשמי: "Tata Daewoo Commercial Vehicle Company")
 שנות ייצור:  2008 - היום
 הרכבה:  קוריאה הדרומית קוריאה הדרומית
 חברת אם:  טאטא מוטורס חברת בת של קבוצת טאטא
 משקל:  5 טון (טעינה)  15 טון (טעינה)  25.5 טון (טעינה)  40 טון (טעינה)  49 טון (משקל כולל)
 בסיס גלגלים:  3,890 מ"מ (דגם Tata Prima 4928.S)
 מפרט טכני
 מנוע:  המפיקים 133 כ"ס, 230 כ"ס, 260 כ"ס, 280 כ"ס, 440 כ"ס, 450 כ"ס, 560 כ"ס (תוצרת איווקו)  6 צילינדרים 6,700 סמ"ק (דגם Tata Prima 4928.S)
 הילוכים:  תמסורת אוטומטית 9 מהירויות מתוצרת "ZF"
טאטא פרימה (באנגלית: Tata Prima) הם קשת רחבה של דגמי משאיות קלות, בינוניות וכבדות, מתוצרת Tata Daewoo (אנ') (שם רשמי: "Tata Daewoo Commercial Vehicle Company"), חברת בת של טאטא מוטורס אשר מיוצרת משנת 2008 ועד היום,
דגמי ""טאטא פרימה"" מיוצרים ב-קוריאה הדרומית.
דגמי "טאטא פרימה" נטלו חלק במרוצי משאיות
"טאטא פרימה" תצורות גוף

,
תצורה: קבינה יום (Day cab)
תצורה: קבינה לילה (Sleeper cab)
תצורה: קבינה גבוהה (Globetrotter High cab)
"טאטא פרימה" תצורות גוף > קבינה

מושב נהג מתכוון כולל מושב שכיבה
בתא הנהג מחשב נתונים למעקב ביצועים
הגה מתכוון
GPS
מיזוג אוויר
"טאטא פרימה" תצורות גוף > סוגי הנעות דגמי "טאטא פרימה"

4x2
6x2
6x4
6x8
8x4
10x4
"טאטא פרימה" תצורות גוף > סוגי משאיות טאטא פרימה"

"MCV 1613 LPT"
"HCV - TATA SIGNA 3718.T"
"TIPPER - TATA PRIMA Lx 3130.K"
"TRACTOR - TATA PRIMA 4930"
תמונות

"טאטא פרימה"
"טאטא פרימה"
"טאטא פרימה"
"טאטא פרימה"
"טאטא פרימה" - משאית מרוץ
"טאטא פרימה" - משאית מרוץ